**Noapte de vis**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea de vis, cu mit și splendori

Se scurge în abis și secundă,

Zarea, cu plete răzlețe de nori

A plecat în cer să se-ascundă.

Se scutură timpul de clipe,

Astrele fac o mică plimbare,

Luna s-a-nțepat într-un ghimpe,

Din apă, târâș, abia mai răsare.

Se vântură vântul prin valuri

Mai dornic de somn ca nicicând

Tăcerea suspină prin maluri,

De liniște e flămândă oricând.

Stele se prind în hore cu norii,

Mă cheamă degrabă, sa le urmez,

Prin nostalgii se plimbă fiorii,

Cu zorii de jar, în focuri dansez.

Marea zurlie, îmi cântă din unde

Simfonii cu povești de iubire,

De mine n-am unde m-ascunde,

Sunt vulcan şi am lavă-n privire.